Rikunarita-ORG/Wikinium huggingface dataset:
# Kiblik

**Kiblik** (hurup Arab Gundul: کبليک) entu atu negara nyang guwernemènnya deri *ra'yat*, bukan deri kalangan bangsawan, èn biasanya dipimpin ama persidèn. Ni istilah ngambil deri basa Latèn *res publica* nyang artinya 'urusan awam'. Maksudnya, ni kiblik diartiin jadi kerajaan punyanya ra'yat ama dikawal ama ra'yat.

## Ruju'an
# Tesuir

Sukarna punya tesuir 1 Juni 1945
**Tesuir** (hurup Arab Gundul: تصوير) entu ngomong di depan banyak orang nyang disusun rapi: bakal ngasi ma'lumat, sawaban, bujukan, atawa ngibur dia punya alokannya.

Paling kaga' dalem tesuir kudu ada lima soalan penting, sering dinyatain sebagé "*sapa* nyang ngomong *apa* ke *sapa*, paké *wasilah apa*, èn apa *pengarunya*?".

Orang Yunani Kolot nggero tesuir itu ῥητορική *rhētorikē* 'balagah'; orang Romèn bilangnya *ōrātōrium* 'ceramah'. Ampé akir-akir abad ke-20, tesuir juga digero sebagé 'ngomong umum' (*forensic speaking*) atawa *forensics*. Propahanda entu atu nama laèn bakal tesuir nyang akur atawa nentang atu titik pendelengan. George Orwell punya kata, propahanda entu atu penyerminan deri maèn sangka (*prejudice*) atawa keyakinan nyang ngewarnain pengakiman masarakat. Sering pisan dah tu propahanda – cacat pikiran atawa pitnah.

## Ruju'an
# Naskah pèlem

Tulad naskah pèlem
**Naskah pèlem** (hurup Arab Gundul: نسخة فيلم; Inggris: *screenplay*) atawa **naskah lakon** (hurup Arab Gundul: نسخة لاکون) ièlah ceplok blao nyang ditulis bakal pèlem atawa acara tipi. Naskah pèlem bisa bé dibikin dalem bentuk bikinan asli atawa anu bolé nyatut deri penulisan nyang udah derak kaya' gawéan sastra.

## Ruju'an
# Geréja

Geréja St. Mata (*St. Matthew*) di Bayswater, Ostrali
**Geréja** (hurup Arab Gundul: ݢريج atawa ݢريجا) entu tempat ibadahnya orang Serani, baè' deri pèrkah Protèstan atawa Katolik. Kata "geréja" di basa Betawi diambil deri basa Portugis *igreja*, nyang asalnya deri basa Latin *ecclēsia*, nyang juga' dari basa Yunani Kuna ἐκκλησία *ekklēsía* 'tempat ngumpul, petimbrungan'. Mangka, kalo diliat-liat, ni kata "geréja" sebenernya jadi has sebutan agama-agama Ibrahimiah bakal nyebut dia punya tempat ibadah. Contonya, orang Yahudi nyebut dia punya tempat ibadah di basa Ibrani בֵּית כְּנֶסֶת‎ *bêṯ kəneseṯ* 'ruma pekumpulan'; èn orang Islam – di basa Arab جامع *jāmiʿ* 'nyang ngamprogin'.

## Ruju'an
# Pejejegan

Atu pejejegan tèhnolohi di Johor, Malésia.
**Pejejegan** (hurup Arab Gundul: فججݢن‎) atawa **institut** (hurup Arab Gundul: انستيتوت‎) entu atu jejegan (lembaga), petimbrungan, atawa awak paguyuban nyang banyakannya mah dijejegin bakal ngelakonin penyerepan ilmiah, cuman mah ada ogè nyang dijejegin bakal ongkodan pendidikan, kebudayaan, kemasarakatan, perhopèngan (anterbangsa), penumanan balik (*rehabilitasi*), èn laèn sebagénya. Atu pejejegan mentak bé jadi jejegan nyang dijunudin bakal cidekan pemerdataan (tulad: Lembaga Èlmu Penauan Indonésia), atawa atu peguruan tinggi nyang ngadain pendidikan deresan èn/atawa pendidikan ketukangan, di atu omplokan cagak èlmu penauan, tèhnolohi, èn/atawa seni, èn kalu nutugin sarat bisa bé ngadain pendidikan kepegawéan (tulad: Institut Tèhnolohi Bandung, Institut Seni Indonésia).

## Ruju'an
# Orang Sèrwi

Bocah Sèrwi paké baju adat
**Orang Sèrwi** atawa **orang Sèrbi** (Sèrwi: Срби  *Srbi*) ièlah atu kaum deri bani Slawen nyang asalnya deri Sèrwi. Dia pada ngendon di macem-macem negara. Cuman, paling ngebadegnya mah pada ngejedog di Sèrwi ama Bosni èn Hèrségowina. Ni kaum jumblahnya secuplek barang 10 jutaan orang. Adapun ni kaum punya basa aslinya entu basa Sèrwi.

## Ruju'an
# YuTub

YuTub punya lambang kecil
YuTube punya lambang jengkep (2024)
**YuTub** (hurup Arab Gundul: يوتوب‎) atawa éjaan aslinya YouTube entu atu pelampang jejala masarakat èn aplikasi bakal ngedumanin dedelengan nyang perdèo èn antérobangsa di internèt. Ni pelampang ngasi orang bisa ngangkat, ndeleng, èn ngedumanin dedelengan. YuTub dibikin pertama kali per tanggal 14 Pèbruari 2005 ama tiga mantan anggota PayPal. Gugel (atu matskepé mesin penyari) ngelah èn ngoperasiin YuTub semprakan 2006. Sekarang, YuTub ngadain reklame bayar di semua halaman.

## Ruju'an
# Piul

Piul punya tampang
**Piul** (hurup Arab Gundul: فيول) ièlah alat gending senar nyang dimaèninnya tibang digèsèk. Piul ngelah empat (G-D-A-E) nyang pada disetèl laèn-laèn dengen lat tutug kelima. Nada nyang paling ngesor entu G. Di antara kulawarga piul, antara laèn piul tinggi, sélo, bas betot, piul nyang gableg nada paling kelik atawa paling tinggi. Alat gending senar laènnya, bas, kudunya juga' masup kekulawarga piul. Kertas gending bakal piul ampir mulu maké atawa ditulis paké konci G.

## Ruju'an
# Ketipah

Ketipah Asèrbaijan
**Ketipah** (hurup Arab Gundul: خطيفة) atawa **lapi-lapi** (hurup Arab Gundul: لافى٢)—atawa **hambal** (hurup Arab Gundul: همبل) kalo di mesigit—entu lawon tenunan sepotong bentuknya sikak panjang.

Biasanya, ketipah dipaké biar pangkèng rada bagusan ama biar jalan di ubinnya kaga' cacat-cecet suaranya. Ketipah entu rada angetan ama lembutan deripada lanté keras kaya' pelupu, tèhel, atawa peluran. Ketipah bisa macem-macem ukurannya. Sejadah ama ketipah sanonya deri Asia Tenga, cuman mesin bikinnya dibikin di Èropa. Ketipah nyang paling kolot di dunia ditemuin tahon 1947 pas pengerokan di Sibéri. Jadi, ada dua macem dah itu ketipah: bikinan tangan paké cara terdisionil, ama tenunan mesin. Ni bener-bener ngeja laèn tu harganya ama hodengnya antara sejadah terdisionil ama ketipah modèren.

## Ruju'an
# Timpu

Tampang kota Timpu
**Timpu** (Tibetan script: ཐིམ་ཕུག་, Jongka: ཐིམ་ཕུག), ya'entu kota paling gedé èn ibu negerinya Butan. Ni kota letaknya di bagian kulon Butan èn dikelilingin ama bukit-bukit nyang semuanya masuk ke dalem Distrik Timpu. Ni kota jadi ibu negerinya Butan di taon 1961.

## Ruju'an
# Sèng

Sèng punya balur ama kubus
**Sèng** entu atu unsur kimia dalem jadwal unsur nyang gableg lambang **Zn**, bobot atum 65 ama nomer atum 30. Ini jat tuh unsur logam puti rada biru nyang banyak dipaké bakal hal-ihwal kaya' ngelapisin atep, batré atawa logem campur.